เรียนสอบถามคุณค่ะ ดิฉันมีเพศสัมพันธ์กับแฟนครั้งสุดท้าย เมื่อวันที่ 18 สค. ที่ผ่านมา และประจำเดือนมาเมื่อวันที่ 31 สค. แล้วดิฉันก่อไม่สบายค่ะ ไข้ขึ้นสูง 39.54 ด้วยความที่เราป่วยเราก็นอนทั้งวัน ไม่ได้เปลี่ยนผ้าอนามัย 1 คืน กับ 1 วันค่ะ ตกเย็นลุกมาเปลี่ยนก็บังปกติ จนมองแล้วว่าประจำเดือนไม่มีแล้ว อาการป่วยก็ดีขึ้นบ้างแล้ว ก็เลยหยุดใช้ผ้าอนามัย แต่หลังจากนั้นก็รู้สึกเจ็บในช่องคลอดนิดนึงเหมือนมีอะไรติดอยู่ เลยนึกว่าเป็นเศษผ้าอนามัยรึเปล่า ก็เลยเข้าห้องน้ำแล้วคว้านดู พอมือโดนแผลก็เจ็บมากค่ะ เลยออกมาให้แฟนดูแฟนบอกเป็นแผล ลักษณะแผลเรียบ แดง มีขาวๆติดที่แผลบางส่วนคล้ายหนังหลุด ถ้าอยู่เฉยๆไม่มีอาการเจ็บใดๆ ไม่มีอาการคัน ไม่มีตุ่มใดๆ แผลไม่ได้เป็นวงกลม คล้ายแผลถลอก อยากรู้ว่าเป็นอะไรคะ วิตกกังวลมากค่ะ ขอบมากๆค่ะ
สวัสดีค่ะแผลที่อวัยวะเพศหญิง หรือช่องคลอด เกิดได้จากหลายสาเหตุค่ะ เช่น เป็นแผลจากการแพ้สัมผัส ระคายเคือง รอยแผลถลอกจากการเสียดสี หรืออาจเกิดจากการติดเชื้อทางเพศสัมพันธ์ เป็นต้นนอกจากนั้นยังขึ้นกับว่าแผลนั้นมีอาการร่วมอื่นๆ ด้วยหรือไม่ค่ะ เช่น หากมีอาการร่วมกับ ปวดบวม แดง หรือมีตกขาวมากขึ้น หรือมีกลิ่นเหม็นมากขึ้น อาจเกิดจากการติดเชื้อค่ะหากเป็นแผลถลอกทั่วไป หรือเป็นการอักเสบเรื้อรังที่บริเวณผิวหนัง หรือการแพ้สัมผัส เบื้องต้นอาจจะทำความสะอาด เช็ดให้แห้ง และอาจจะต้องใช้ยาทาเฉพาะที่ค่ะ แต่ควรได้รับการตรวจให้แน่ชัดก่อนค่ะหากอาการไม่ดีขึ้นควรไปพบคุณสูตินรีแพทย์ให้ตรวจร่างกายค่ะเพื่อประเมินลักษณะแผลให้ชัดเจนว่าเกิดจากอะไร มีการติดเชื้อหรือไม่ เพื่อให้การรักษาที่ถูกต้องค่ะ